JohanHeinsen/ENO huggingface dataset:
Nyeste Skilderie af Kiøbenhavn, 1813-11-16
Hr. Pastor Rønne i Lyngby har udgivet et Blad mod Prof. Guldbergs Børsprædiken, hvori han ivrer meget imod denne Satires Form, og den Anvendelse, deri gjøres af bibelske Sprog, som noget, der kan opvække Forargelse og svække Bibelens Anseelse i menig Mands Øine. - Med al den Høiagtelse, Anmelderen har for den hellige Skrift, og hvor meget han end ønsker, at dette Menneskehedens hæderværdigste Minde maatte bestandig holdes i Agt og Anseelse, saa kan han dog ikke nægte, at det vilde være en alt for utidig Skrupulositet, dersom man i Henseende til Formen vilde sætte den satiriske Forfatter saadanne Skranker, som de Hr. Rønne synes at ville have indført. Paa samme Grund som han finder det forargeligt at skrive en Satire i Form af en Prædiken maatte det ogsaa være forargeligt at skrive en Hinge-Catechismus, da det sidste Ord oprindelig og almindelig kun er brugeligt om Underviisning i den christelige Religions Grundsætninger, overleverede viva voce. Heller ikke maatte det, i saa Fald, være tilladt, at betjene sig af bibelske Sprog og Talemaader paa Skrømt, hvilket dog saa mange religiøse og agtværdige Mænd have gjort. Desuden gives der slette Prækener nok, der, med alle de bibelske Sprog, de indeholde, meere skade end gavne Religiøsiteten.
Nyeste Skilderie af Kiøbenhavn, 1813-11-16
J Handelen hersker i denne Tid stor Stilhed, og der er saa godt som aldeles ingen Varcomlatning. Aarsagerne dertil ere forskjellig. Coursens pludselige Fald fra 14000 til 5 a 6000, har bragt Priserne ned næsten til en Trediedeel af hvad de have været i for nogle Maaneder siden. Saaledes. var Caffe gaaet ned fra 38 til 11 1/2 Rbmk., 1 Pd. Bomuld fra 40 til 12 Rbmk., skjønt Priserne gjen have begyndt at reise sig noget i disse Dage. De to eneste Artikler, som ikke ere faldne saa dybt, ere Salt og Virginia Tobak. Den sidste, hvoraf der virkelig skal være temmelig Mangel af, har paa sin høieste Pynt været i 20 Rbmk., men nu et dens Priis igjen nominal. Førend Krigen solgte Tobakspinderne for en Halvskilling Tobak, nu sælge de ikke for ringere end 2 Mk. Et eneste Fad Virginia Tobak har for ikke længe siden kostet henved 20,000 Rdlr. D. C., altsaa ligesaa meget, som for 7 Aar siden 200 Fade, og endnu for tre Aar siden, da Prieskibet Herold, George Planters i. Ladning solgtes, 40 Fade kostede. Denne Dyrhed uagtet kan især Almuen ikke undlade at bruge Tobak Endog Tiggeren, der har ligesaa mange Huller paa Klæderne, som der er Dage i Aaret, maa regalere sin Næse med i det mindste for 2 Mk. Snuus, dagligen, hvilket kan tjene til Beviis, at Vanen er vor værste Tyran. En anden Aarsag til Standsningen i Varehandelen er den store Pengemangel, som deels er en Følge af de mange Penge der inddrages ved den paabudne Afgivt af 8 PC. af Varer, deels de mange Jndbetalinger, der skee til Banken, og endelig den tilstundende Termin. Dertil kommer endnu, at de fleste Menneskeer kun skjøtte om at kjøbe, naar Priserne stige, fordi de da befrygte at de skulle stige endnu mere, og afholde sig fra at kjøbe naar de begynde at falde, fordi de da troe, at de ville falde endnu mere. Man har hidtil troet, at Fælledskabets Ophætilse var Aarsag i det formeentlig aftagende Tillæg af Fjerkræ. At dette imidlertid ikke er Tilfældet beviser den Mængde Gjæs, som Bønderne i denne Tid dagligen bringe til Torv. Sandsynligviis bestræbe de sig nu mere end tilforn for at tillægge Fjerkræe, som en meget indbringende Drivt, Den 17de d. M. er den sidste Dag for Modtagelse in deposito af 8 PC. Afgivten, da Deposito Contoen sluttes samme Dag om Eftermiddagen Kl. 3.
Nyeste Skilderie af Kiøbenhavn, 1813-11-16
J Følge en Pl. af 26de f. M. skulle de, som indesidde med confisquerede fiendtlige Capitaler, hvorfor ingen Forskrivning er udstædt, inden 4 Uger efter Anordningens Bekjendtgjørelse præstere Jndbetalingen, da de siden ere uberettigede at erlægge samme paa den ved Resol. af 21de Marts 1808, sammen. med Fr. af 6te Jan. d. A., fastsatte Maade, hvorimod de ville blive pligtige at tilsvare Capitalens Beløb i LSterling eller rede Sølv. Den Porto, som de Kgl. Grændsepostcontoirer i Altona og Stokkeldorf udlægge til vedk. Postcontoirer i Hamborg og Lybek for Breves og Pakkers Befordring, skulle herefter erlægges paa Postcontoirerne i Danmark og Norge enten i Sølv mi natura eller i Sedler, beregnede til Sølv efter en maanedlig Gjennemsnitscours.
Nyeste Skilderie af Kiøbenhavn, 1813-11-16
Paa Auctionen efter afd. Cancellieraad Bech i forrige Uge solgtes et her i Kjøbenhavn forfærdiget fortræffeligt Spilleuhr for 12,000 Rdlr. D. C.
Nyeste Skilderie af Kiøbenhavn, 1813-11-16
Brygger Casse har kjøbt afdøde Malermester Linderods Gaard i store Kongens Gade ved offentlig Auction for 25,000 Rbdlr. S. V. J denne Gaard findes uden Tvivl det skjønneste Maler værksted her i Staden, som den forrige Eier selv har ladet indrette, da han var den første, der lakerede sammesteds Kareter i engelsk Smag. Værkstedet bestaaer af en meget stor, smukt decoreret Sahl, med Vinduer paa begge Sider. Nedenunder ere Vognskurer, hvor Kareterne indbragtes, og igjennem en Aabning i Loftet kunde Fadingerne bringes op paa Værkstedet.
Nyeste Skilderie af Kiøbenhavn, 1813-11-16
Mariboe d. 9de Novbr. Formodentlig ved Pramfolkenes Uforsigtighed og Ligegyldighed kantrede afvigte Mandag ved Bandholm en fuldladet Pram, der var bunden fast til Fartøiet, imedens Folkene toge Frokost, hvorved en betydelig Mængde Varer deels bleve bedærvede eller et Rov for Bølgerne.
Nyeste Skilderie af Kiøbenhavn, 1813-11-16
Natten imellem Løverdag og Søndag er paa Knuthenborg Skriverstue bortstiaalen omtrent 800 Rdlr. i D. C. - Endnu koster et Pund Smør her i MaD. C. Atter er her i Byen i riboe 6 Rdlr. disse Dage død af Meslinger en ung haabefuld Pige, der omtrent kunde være 15 Aar gammel. (Mariboe Av.) i Fasa Forordning, angaaende de ved Jgjenindførelsen af Sølvmynt, som lovmæssigt Betalingsmiddel i Hertugdømmerne Slesvig og Holsteen nødvendige Bestemmelser i Henseende til Pengevæsenet og de samme vedkommende Forpligtelser.
Nyeste Skilderie af Kiøbenhavn, 1813-11-16
Postefterretninger. (Af Hamb. Corr.) London, d. 23 Oct. De sidste Efterretninger fra General Clinton i Tarragona ere af Ste dennes. Tingene vare i Catalonien in statu 970.
Nyeste Skilderie af Kiøbenhavn, 1813-11-16
Lord Bentink er d. 22 Sept. afreist fra Tarragona til Sicilien. Fra Hovedqvarteret i Toplitz have vi kun Efterretninger til 2 Oct. Hr. Thornton har været meget syg i Kronprindsen af Sverrigs Hovedqvarteer. Hr. Addington, der var nogen Tid i Prag, er hos ham. Briggen the Boyer paa 14 Canoner og 60 Mand Besætning er taget af den stærkere americanske Brig Entreprise. Fægtningen var meget haardnakket. Begge Capitainer blev dræbte, og begge blev paa eengang begravede i Newyork med de sædvanlige Æresbeviisninger. Vor lærde Sir Humpher, Dow, og hans Kone ere d. 16de dennes komne til Plymouth. De agte at gaae ombord igjen til Morlaix for at tage til Paris. Det hedder, at Sir Dow, inden han vil tage hjem, vil gjennemreise den største Deel af Europa, da han har faaet den fornødne Tilladelse til at gjennemreise Frankrig, og de dertil hørende Lande. Det hedder, at Regjeringen er sindet at tillade, at det Franskbrændeviin, der nu er oplagt i London, maa afsættes til udenlandsk Forbrug mod at betale indgaaende Told. Man beregner, at dette Skridt vil indbringe en betydelig Sum i Skatkammercassen.
Nyeste Skilderie af Kiøbenhavn, 1813-11-16
Paris, d. 28 Oct. Man forsikkrer, at den forevigede Gretry Aftenen før sin Død lod opføre adskillige Musiknummere af sin Composition. Det havde han tilfælles med den afdøde Keiser Leopold, der elskede Musiken lidenskabelig, og componerede behagelige Stykker. Vi have ham blandt andet at takke for den paroderede Mennet Qvel caprice. Da han var nær Døden, bad han høit med sin Skriftefader, derpaa indtraadte alle Hofmusici, som han gav Signal at opføre en Symphoni, og døde saaledes midt i en Concert. Evreux, den 24 Oct. Rekruteringsraadet i Euredepartementet har d. 18de dennes begyndt sine Operationer i Henseende til Udtagningen af de 120,000 Mand af Classerne fra 1814 og foregaaende Aar. Tre Detaschements, der udgjøre det halve af Contingentet, er efter hinanden satte i Marsch. Alle Operationer ved denne Udtagning vil være forbi først i November. Schafhausen, d. 12 Oct. De Contingentstropper, der dække vore østlige Grændser, skulle forstærkes.
Nyeste Skilderie af Kiøbenhavn, 1813-11-16
Turin, d. 18 Oct. D. 22 Nov. 1810 lagde Prinds Generalgouverneuren Grundstenen til den store Bro over Pofloden ved Turin, og i Gaar tog H. K. H. med de Vogne, der udgjorde hans Følge, over Brøen. H. K. H. Æresgarde og Veliter havde besat Broens Indgang og Udgang, Fangne Reservecompagnierne gjorde Espalier paa begge Sider. Det er næsten uden Exempel, at saa stor en Bygning har kunnet fuldbringes paa mindre end tre Aar.
Nyeste Skilderie af Kiøbenhavn, 1813-11-16
Constantinopel, d. 25 Aug. J Følge seneste Efterretninge fra Cairo af 24 Junii er HussumPascha, Commandeur over den tyrkiske Armee i Arabici, med Sheriffernes Tropper bestandig i Mecca, og har igjen der oprettet sin sædvanlige Residents. Et Corps Wechabiter under Commando af Madaist, en af deres kjækkeste Høvdinger, var rykket frem til Tarabe, fire Dagreiser fra Taife, som Mustapha By, en af Statholderens Generaler i Ægypten, holder besat med hans Cavallerie, og en Deel af Sheriffernes Tropper. Madaishaabede at overfalde dette Sted, og bemestre sig det; men Mustapha Pascha, der var underrettet om hans Marsch, rykkede ham imøde med sine Tropper, slog ham aldeles, tilføiede ham et anseeligt Tab paa Folk, og fratog ham al hans Bagage, Madaift fik selv i Fægtningens Hede et haardt Saar, hvoraf han skal være død to Dage efter.
Nyeste Skilderie af Kiøbenhavn, 1813-11-16
Hertuginden af Oldenborg er d. 12 f. M. afreist fra Wien, for at vende over Linz tilbage til Prag, hvor Arveprindsessen af Weimar ogsaa vil begive sig hen. - J Fuenza faldt d. 24 Sept. om Eftermiddagen efter foregaaende Torden og Lynild, en Hagel, hvoraf endeel Korn vare saa store som Hønseæg, et Qvarteer derefter fandtes nogle der veiede 4/5 Pd. Hagelen faldt i adskillige Minuter og gjentagne Gange. Den anrettede stor Skade. Adskillige Mennesker bleve saarede, og adskilligt Qvæg dræbt. J Fuenza ere alle Vinduer i Vesten blevne knækkede. – Siden 10 Aar saa man en uhyre Marmorblok ligge ved Havnen, St. Nicolas. For nogle Maaneder siden har man bragt den til Vands, over paa den anden Side af Floden. Den kjørtes paa en Vogn med 4 Hjul, som kaldes Diævel. 16 Heste kunde neppe trække den. Paa Quai Voltaire, lige over for Theetinerne, gik et Forhjul i tusinde Stykker. Den blev derpaa sat et nyt Hjul under Vognen, og Marmorblokken, der er fra de carariske Steenbrud og skal veie 24,000 Pd., bragt til Chaillots Marmormagazin. Den er den skjønneste Marmorblok, man nogensinde har seet i Paris.
Nyeste Skilderie af Kiøbenhavn, 1813-11-20
Nogen Tid efter at Krigen var udbrudt begyndte vor Pengecours efterhaanden at forværre sig. Men ligesom der ikke gives noget Onde, som jo har sine gode Sider, saaledes var denne Penge forværrelse heller ikke ganske uden, man kalde dem om man vil, negative gode Sider. Den egentlige Formue havde længe været opdynget i enkelte Masser hos enkelte Mænd, der vel satte en Deel deraf i Omløb, men ikke saa meget i som uden for Landet. Man gjorde f. Ex. store Expeditioner paa Ost- og Vestindien, hvorved megen Valuta sendtes ud af Landet, og de hidbragte Producter, igjen med Fordeel omsattes. En Deel Søfarende, bleve vel paa denne Mande sysselsatte, men i Landet selv og iblandt Mængden af Mennesker kom de Summer, som denne Handel udfordrede, ikke i synderligt Omløb, med mindre at det, som Arbeidsfolkene ved Ind- og Udlosningen fortjente, kunde eller burde komme i Betragtning. Den rige Kjøbmand eller Speculant lod fine fleste Fornødenheder komme fra og forfærdige i Udlandet. Hans Udgivter stode i intet Forhold til hans Jndtægt, og intet Under altsaa, at der i de Dage døde Kjøbmænd, der efterlode sig den uhyre Capital fra 12 til 15, Tønder Guld, som de, til liden Baade, for det Almindelige, rugede over som Drager, medens de levede, og som efter deres Død bleve adspredte som Avner af Vinden, eller opløst i saamange Smaadele, at kun faa havde egentlig Nytte deraf. Men nu kom Krigen. Millionairen og Tøndeguldsmanden kunde nu ikke mere gjøre Expeditioner paa andre Verdensdele, ikke lade sine Penge tjene som fordum Værangiar i fremmede Stater. Han maatte nu søge at gjøre dem frugtbringende i Landet, selv, kjøbe Værer, faste Eiendomme &c. Derved kom. Live i det Hele, derved kom uhyre Capitaler blandt den mindre Formuende, og hvad hine Rigmænd ikke vilde vove, fordi de endnu havde foruneget at vove, det vovede andre, fordi de havde intet at vove. Efterhaanden amalgamerede sig mange døde, ufrugtbringende Capitaler med den i Omløb wærende Pengemasse. Man kjøbte og solgte, og kjøbte igjen, og derved kom Liv og Munterhed i iden hele Maskine." Deels Coursens Forværrelse, deels politiske Conjuncturer gjorde, at det overordentlige Forraad af Varer, som fandtes i Hovedstaden, kunde afsættes til Udlandet, og bringe Penge ind i Landet. Medens vor Cours, som en Følge af Krigen og den derved standsede Skibsfart, forværredes, og den virkelig Formuende, med al sin Anstrængelse, langt fra at kunne holde Skridt med hiin Forværrelse, saae sin Capital bestandig formindsket i intrinsik Værdie, sporedes dog i det Hele ingen egentlig Mangel. Enhver lod sig betale efter Tiderne og alle Næringsdrifter vare i Gang. Fabriker og Manufacturer begyndte at blomstre. Man ahnede endnu den Gang saa lidet den ufordeelagtige Vending, Coursen siden tog, at en Journalist, uden at blive udlet, offentlig turde sige:" Laar Coursen kommer til 200, saa er den Nul. Det varede omtrent fire Aar, førend den naaede 1000. J denne hele Tid sprang den frem- og tilbage, og eengang forbedrede den sig endog 130 PC. i et halvt Aar.
Nyeste Skilderie af Kiøbenhavn, 1813-11-20
J Jylland drev man et Pund Uld op til 60 Rd. og en Specie til 160. Opkjøbere og Prangere trak omkring i hele Landet og sammenkjøbte alt hvad de kunde faae af løst og fast. Ufødte Lam, pattende Grise og ulagte Æg blev der sluttet Accord om. Men med eet hørtes det Tordenskrald: Coursen gaaer ned!" og med dette begynder den tredie Periode. Nu var man lige saa hidsig efter at sælge som før efter at kjøbe. Specierne gik ned ti til tyve Rigsdaler af Gangen. Anordningen angaaende en Afgivt af 8 PC. af alle Varer udkom, og derved faldt alting endnu mere. J en Ruf gik Specier ne ned igjen til nogle og fyrretyve Rigsdaler, og efter hines Priis rettede sig alle Varepriser. Den alle Eu store Speculationskjæde, som hidtil havde drevet Alting i Veiret, sprang pludseligen. Fallissementerne vare just ikke saa mange, som man havde ventet, men alskens Udflugter betjente man sig af for at slippe fra at modtage hvad man havde kjø Forligelsescommissionen, bestormedes med Sager, men, kun faa bleve forligte. Pengemangelen blev nu almindelig og trykkende. Disconton steg med hver Dag. Enhver vedbliver at holde paa de Contanter han har, og ligesaa bange man før var for at holde paa Sedlerne, saa bange er man nu for at skille sig ved dem. Boutikerne ere tomme; Fabricanterne have ingen synderlig Afsætning, Al Handeler Kandset. Jmidlertid ere Livets første Fornødenheder, næsten ligesaa dyre nu da Coursen, er 6180, som den Gang den var 15,000. Enkelte Artikler ere vel faldne, men een af de vigtigste, Kjød, koster nu 15 Mk. istedet for at det for endnu en Maaned siden kun kostede 12 Mk. Jeg afbryder her, da Fortsættelsen af dette Æmne, deels vilde blive for vidtløftig for dette Brev, deels lede til Resultater, som jeg hellere vil gjemme til en anden Gang. af 1000 til om Deres, forbundne &. Anden, og udenlandske Efterretninger.
Nyeste Skilderie af Kiøbenhavn, 1813-11-20
Jndenlandske Efterretninger. J Anledning af at Redacteuren for Adresseavisen i No. 168 af samme Avis, lod indrykke en advarende Bekjendtgjørelse angaaende en Mulcts, Erlæggelse til Viintapperlauget for 2 Flasker Madera Viins offentlige Falholdelse, har den, efter hvis Begjering disse to Flasker Viin ere blevne falholdte, Hr. Stampe, boende paa Kongens Nytorv 208, ladet det hele corpus deligti bekjendtgjøre i Adresseavisen, No. 262 for at forekomme Mistanken om, at han har villet drive ulovlig Viinhandel eller gjøre Forfang i det hæderlige Viintapperlaugs Privilegier, Rettigheder og Friheder. Sagens Sammenhæng er denne. De omtalte 2 Flasker Maderaviin, vare egentlig anskaffede for en Syg, men da denne imidlertid ikke behøbede dem, saa ansaae, man det for rigtigere at sælge dem for de udlagte Penge, end at gjøre sig tilgode med en saa kostbar Viin. De bleve falbudne men ikke solgte. Vedkommende lode Hr. Stampe indkalde for Politieretten, og han blev dømt til at betale en Mulct af, 10 Rbdlr. Sølv Værdie. - Saadanne Bekjendtgjørelser ere af stor Gavnlighed for det Almindelige, thi enhver, som uden at være Viinhandler, har een eller flere Flasker Viin i sit Værge, veed nu, at han enten maae drikke den selv, eller ogsaa vælge en anden Vei end den offentlige, tilat sælge den. Viborg, d. 1 Novbr. Efter de første Udsigter i Efteraaret ville Biskop Mortens Fest have manglet Gaasesteg i Aar; thi man saae næsten ingen tilfals, men i den senere Tid ere ofte Slagtede Gjæs bragte til Torv, og især i Gaar og i Forgaars en usædvanlig Mængde, hvorved Prisen, er steget og faldet fra 8 1/2 til 18 a 20 Rdlr. Stkt., alt ligesom de Lysthavendes Gauer og Sælgerens Paaholdenhed have været stemte. Helt kostede i Dag 10 Mk. Stkt., ferske Sild, som forhen kjøbtes for 8 Rd. Oelen, betaltes i Lordags med 10 Rd. Skjønt Tællen ei er saa godt Kjøb som i Kjøbenhavn, er den dog faldet fra 20 Rdlr., som først forlangtes for Pdt., til 8 a 9 Rdlr. (Viborger Av.)
Nyeste Skilderie af Kiøbenhavn, 1813-11-20
Mariboe, den 15de Nov. Afvigte Mandag, den 8de November bleve paa Rødsandet ved Nyested slagne, 29 Sælhunde, hvoraf en betydelig Mængde Tran, kan udbrændes. - J den senere Tid have ogsaa Meslingerne husseret i Nyested. J en Tid af 3 Uger mistede en Enke 3 Børn, af hvilke det ældste omtrent kunde være 7 Aar.
Nyeste Skilderie af Kiøbenhavn, 1813-11-20
Snedker Christen Krøl har solgt sit Huus til Snedkermester, Vilhelm Møller for 6500 Rdlr. D. C.
Nyeste Skilderie af Kiøbenhavn, 1813-11-20
Skrædermester Walther har ligeledes solgt sit Huus til Bager C. Fick her i Mariboe for 2000 Rdlr. D. C., hvilket han selv havde betalt med 250 Rdl. D. C. (Mariboe Av.)
Nyeste Skilderie af Kiøbenhavn, 1813-11-20
Kjøbenhavns Børs, den 19de November. J Onsdags solgtes ved Auction: Salt 46 Rbdlr. 4 Mk. til 46 Rbdlr. Tdn., Flensborger Muursteen, 63 Rbdlr. 2 Mk. til 60 Rbdlr. pr. 1000de, Riis, 10 Rbmk. 7 s. Pdt., Spedelys 5 Rbmk. 15 s. til 6 Rbmk. Pdt. - Specierne, som i Mandags betaltes med 69 Rbmk., ere igjen dalede til 61 Rbmk., hvortil de solgtes i Dag.
Nyeste Skilderie af Kiøbenhavn, 1813-11-20
Speciecoursen er noteret 1030.
Nyeste Skilderie af Kiøbenhavn, 1813-11-20
J Varehandelen er det endnu bestandig stille. Hittern. (Skrevet i 1804). - (Forts. see No. 87.) Faar trives meget vel paa Hittern som paa Tar ven, Fosen og overalt her paa Øerne; alligevel holder man ingen Mængde. Her er ligesaalidt, som paa de andre Øer, Rovdyr at frygte, som er den store Hindring mod Faareavlen paa Fastlandet. Men man har ikke, efter den nærværende Tyrkningsmaade, noget at føde dem med om Vintren i Huus eller nær Hjemmet; og vilde, kan man ei lade dem gaae paa en saa stor Øe, hvor det blev umuligt enten at fange dem, eller for hver Eier at kjende sine. Det maatte synes synderligt, at der ei ved dem, som løbe bort fra de Faareflokke her er, af sig selv efterhaanden var dannet talrige Flokke af vilde Faar. Formodentligen opsnappes disse efterhaanden, førend de endnu ere blevne aldeles vilde, af de fattige Jndbyggere. – Fiskeriet er, paa saare lidt nær, alt, hvorved Hittern med omliggende Øer ei ere aldeles ubeboede, da de, saaledes som det hidtil staaer med al anden Næringsvei, ellers ere aldeles ubeboelige. Uagtet nu de Farvande, som omgive dem, ere for det meste rige paa Sei, tildeels og paa Langer, Qveire, foruden Taretorsk og flere Fiskearter, her undertiden og gives rig Skrei og Sildefangst, saa er alt dette dog ei istand til at nære uden en meget tynd Befolkning, og selv denne ikkun i Fattigdom. - Her er i Sognet 8 Udliggerborgere eller, som er det samme, privilegerede Kjøbmænd. Naar dette Slags Folk med Retskaffenhed forene nogen Formue, saa de, uden selv at udsus og betale for dyrt, kunde være forsynede med hvad Almuen behøver, og taale at staae i et saadant Forskud, som der udfordres til Handelen med en Almue, der er saa fattig, hvis Næringsvei en saa vaklende, og hvis Behov, ogsaa til deres ei lidet kostbare Fiskerieredskaber, saa stort, saa kunde de øiensynligen være Jndbyggerne til væsentlig og vigtig Fordeel, medens de selv, som ved kraftig Deeltagelse i Egnens Næring, paa den hæderligste Maade selv kunde lægge sig Formue til. Men da Folk, der ere noget, ikke let dermed nedsætte sig i saa lidet tillokkende Egne, og da de, som inter ere, blive af deres Kaar letteligen fristede ei at regne ret nøie, hvorvidt deres Erhvervelse stemmer med stræng Redelighed eller ei, og med Almuens Fordeel, saa er dette Slags Mennesker vel ofte ei med Uret anseet som Almuens Udsugere. -
Nyeste Skilderie af Kiøbenhavn, 1813-11-20
Ved samtlige herværende Kjøbmænd debiteres aarligen 2 a 3000 Tønder Korn, nemlig : Havre, 1/2 Byg og Rug, samt 200 Tønder Malt til Øl, der her ei af Almuen drikkes uden til Høitid og i Julen. - 2 a 300 Vog Tobak, 150 Tønder lensborgsk Brændeviin, 100 Vog Caffe, 50 Vog Sukker, 50 Vog Sirup, 9 a 10 Dosin Silketørklæder, 10 a 12 Tønder Mjød. Heraf kan man dog ei gjøre sig noget efterretteligt Begreb om, hvad Jndbyggerne forbruge; thi de fare selv ofte saavel til Trondhjem, som til Christiansund og bringe naturligviis derfra en heel Deel tilbage.
Nyeste Skilderie af Kiøbenhavn, 1813-11-20
(Handelstid. Forts.) Forordning, angaaende de ved gjenindførelsen af Sølvmynt, som lovmæssigt Betalingsmiddel i Hertugdømmerne Slesvig og Holsteen, nødvendige Bestemmelser i Henseende til Pengevæsenet og de samme vedkommende Forpligtelser.